Un pieton și-a pierdut viața într-un accident care a avut loc joi, 29 februarie în afara localității Săbăoani. Polițiștii au fost anunțați printr-un apel la 112, înregistrat în dispecerat, în jurul orei 20:40
"Din primele cercetări efectuate de polițiști a reieșit că, în timp ce un bărbat, în vârstă de 60 de ani, din județul Bacău conducea un vehicul, pe sectorul de drum anterior menționat, ar fi surprins și accidentat, un bârbat în vârstă de 64 de ani, din județul Iași, ce se deplasa în calitate de pieton pe lateralul părții carosabile. Din nefericire, în urma evenimentului rutier a rezultat decesul pietonului." conform IPJ Neamț.
În cauză, polițiștii continuă cercetările, sub aspectul comiterii infracțiunii de ucidere din culpă, în vederea stabilirii cauzelor și condițiilor producerii evenimentului rutier.
(Denisa Popa)